ועדת הכנסת, כנסת 25, פרוטוקול מספר 5, 2023-01-16 00:00

אופיר כץ: בוקר טוב לכולם, אני מתכבד לפתוח את ישיבת הוועדה

אופיר כץ:  נתחיל בסעיף 2 לגבי קביעת ועדה לדיון בהצעות חוק לביטול אזרחותו של פעיל טרור שמקבל תגמול עבור ביצוע מעשה הטרור (תיקוני חקיקה), התשפ"ג–2023, של חבר הכנסת שמחה רוטמן וקבוצת חברי הכנסת; של חבר הכנסת עודד פורר וקבוצת חברי הכנסת; של חבר הכנסת זאב אלקין; ינון אזולאי

אופיר כץ:       בקשת יושב-ראש ועדת הכנסת להעברת הצעות חוק לביטול אזרחותו או תושבותו של פעיל טרור שמקבל תגמול עבור ביצוע מעשה הטרור, של חבר הכנסת אופיר כץ, חברת הכנסת שרן השכל, מאיר כהן וקבוצת חברי הכנסת, מוועדת הפנים והגנת הסביבה לוועדה שעליה יוחלט בסעיף א1

משה סעדה: זה אישור טכני של האירוע

אופיר כץ: הצעות החוק של שמחה רוטמן וקבוצת חברי הכנסת, של חבר הכנסת עודד פורר וקבוצת חברי הכנסת; של חבר הכנסת זאב אלקין; ינון אזולאי; הועברו מהמליאה לוועדת הכנסת ביום י"ח בטבת התשפ"ג, 11 בינואר 2023 ,לצורך קביעת ועדה לדיון

אופיר כץ:       כמו כן, החליטה המליאה באותו היום להעביר לדיון בוועדת הפנים והגנת הסביבה הצעות חוק באותו עניין, של חבר הכנסת אופיר כץ; של חברת הכנסת שרן מרים השכל; של חבר הכנסת מאיר כהן וקבוצת חברי הכנסת

אופיר כץ:      מוצע כי כל הצעות החוק האמורות ידונו בוועדה משותפת של ועדת הכנסת וועדת הפנים והגנת הסביבה

בהסכמה

אופיר כץ: לפני שאני אגיד את ההרכב – דנו אחרי ההצבעה על באיזה ועדה לקיים את הדיונים של החקיקה

אופיר כץ:  היו כל מיני התייעצויות

אופיר כץ:  מאחר שחשבנו גם על ועדת הפנים וגם על ועדת החוץ והביטחון, בסוף הגענו למסקנה שהכי טוב גם מבחינת לוחות הזמנים של הוועדות הנוספות, שנקים ועדה משותפת בהסכמה עם יושב-ראש ועדת הפנים ויושב-ראש ועדת הכנסת, ואני אעמוד בראשות הוועדה

אופיר כץ:  גם זה כמובן בהסכמה

אופיר כץ:  וכך בעצם נוכל להעניק יותר זמן לתהליך חקיקת החוק כך שיהיו לו הרבה יותר שעות, ונוכל לקדם אותו במסלול יותר מהיר, להבדיל אם הוא היה בעצם בוועדה אחרת

אופיר כץ:  וכשמדברים על חוק בתמיכה של 106 חברי כנסת אז אני חושב שזה משהו שכולם רוצים

רוצים לפרגן לך פה דיונים שקטים

אופיר כץ: וגם ועדת הפנים, שגם להם יש פקק של דיונים וחקיקה, כמובן שגם ועדת הפנים בעד וגם ועדת החוץ והביטחון בעד, אין שאלה בכלל

אופיר כץ:  אבל פה פשוט בוועדה הזאת שנקים ביחד ונצביע עליה יהיה יותר זמן לדיוני עומק רבים יותר

אופיר כץ:  אני חושב שזה הרצון של כולם

אופיר כץ:       אני אקריא:      הוועדה תהיה בת 12 חברים, 6 חברים מכל ועדה

אופיר כץ:  צריך שיהיה מס' זוגי מכל ועדה:     חברי הכנסת: אופיר כץ יושב-ראש, משה סעדה, ינון אזולאי, שמחה רוטמן, מירב בן ארי, שרון ניר

אופיר כץ:       חברי הכנסת מטעם ועדת הפנים: יעקב אשר, אליהו רביבו, לימור סון הר מלך, וואליד טאהא, זאב אלקין, יוסף עטואונה

אופיר כץ:      כמובן שאם מישהו ירצה שינוי, להיכנס, לצאת, תעדכנו אותי, ונעשה את זה

אופיר כץ:      אם כך, נעבור להצבעה

אופיר כץ:  אז אני מעביר את כל החוקים שהיו מפוצלים בהצבעה אחת לוועדה המשותפת

ארבל אסטרחן: אבל בגלל שחלק זה העברה מוועדה לוועדה זה יחייב הצבעה במליאה

ארבל אסטרחן:  אם זה היה רק בוועדה זה היה נגמר פה

אופיר כץ: בסדר גמור

אופיר כץ:  אם כך, מי בעד? מי נגד? מי נמנע?     

אופיר כץ: בעד – פה אחד 

אופיר כץ: אם כך, ההצעה אושרה פה אחד

אופיר כץ:  אני מתכוון כבר מחר להתחיל את הדיון הראשון בצוהריים

אופיר כץ:  אתם תקבלו על כך הודעה

בהצלחה ליושב-ראש

אופיר כץ: תודה רבה

אופיר כץ:      << הצח >> הצעת חוק המרכז לגביית קנסות, אגרות והוצאות (תיקון מס' 19 והוראת שעה) (תיקון), התשפ"ג–2023 << הצח >> << הצח >> הצעת חוק לפינוי שדות מוקשים (תיקון מס' 2), התשפ"ג–2023 << הצח >>     

אופיר כץ: אם כך, אנחנו עוברים לנושא הראשון: בקשת הממשלה להקדמת הדיון בהצעות החוק הבאות לפני הקריאה הראשונה:      1

אופיר כץ:  הצעת חוק לפינוי שדות מוקשים (תיקון מס' 2), התשפ"ג–2023

אופיר כץ:      2

אופיר כץ:  הצעת חוק המרכז לגביית קנסות, אגרות והוצאות (תיקון מס' 19 והוראת שעה) (תיקון), התשפ"ג–2023

אופיר כץ:      אלו הצעות שהגיעו בכנסת הקודמת

אופיר כץ:  שדות המוקשים זה משרד הביטחון, ומרכז קנסות זה משרד המשפטים

אופיר כץ:  נציגי הממשלה, נתחיל עם הצעת החוק לפינוי שדות מוקשים, את רוצה להסביר? בבקשה

אופיר כץ:       << הצח >> הצעת חוק לפינוי שדות מוקשים (תיקון מס' 2), התשפ"ג–2023 << הצח >>     

יעלה סרלין בכר: בוקר טוב, אנחנו מעדכנים כי הוראת השעה שאושרה בכנסת הקודמת, ועל פי חוק-יסוד: הכנסת, הוארך תוקפה עד 15 בפברואר, שזה עוד פחות מחודש

יעלה סרלין בכר:  למעשה, אנחנו חייבים לקדם ולעגן את הוראת השעה בתיקון חקיקה קבוע, מכך שהחל מה-15 בפברואר אם אין בעצם תיקון חקיקה שעומד בתוקפו לרשות לפינוי מוקשים, לרלפ"מ אין בעצם סמכות לפינוי נפלים

יעלה סרלין בכר:       הוראת השעה קבעה שלרשות יש את הסמכות מעבר לשדות המוקשים גם לפנות נפלים

יעלה סרלין בכר:  ואנחנו מדברים על מיזמים שהם מהותיים מאוד למשק

משה סעדה: אני לא מבין, למה זה בהוראת שעה ולא קבוע?     

יעלה סרלין בכר: בזמנו בגלל שהיה צורך דחוף והיינו בתקופה של ממשלת מעבר, אז העברנו את זה בהוראת שעה בידיעה שברגע שנוכל, שתוקם הממשלה, אנחנו נעגן את זה בחקיקה

יעלה סרלין בכר:  זאת אומרת שגם משרד המשפטים וגם הממשלה עצמה גם אתמול אישרה את זה, כי מדובר בסמכות שהיא מאוד קריטית למשק

יעלה סרלין בכר:  למעשה הרשות לפינוי מוקשים בזה שהיא מפנה נפלים אז היא מקדמת גם בנייה, גם תשתיות לאומיות, ופרויקטים של אנרגיה ירוקה

משה סעדה: אני מבין שעכשיו זאת הצעת חוק

יעלה סרלין בכר: עכשיו זאת הצעת חוק, תיקון חקיקה קבוע להעניק שתי סמכויות לרלפ"מ, לרשות לפינוי מוקשים

יעלה סרלין בכר:  אחד, מעבר לפינוי מוקשים גם פינוי הנפלים, כך שהרשות מתקשרת עם יזמים באמצעות החשכ"ל, והיא זאת שמפנה ומפקחת על הפרויקטים, ומחזירה את השטח נקי לאותו יזם, בין אם זה תשתיות לאומיות, כמו שאמרתי, ובנייה

יעלה סרלין בכר:  למשל, יש פרויקט של שכונה נוספת בירוחם שעומד על הקנה

יעלה סרלין בכר:  העניין הוא שאם ב-15 בפברואר אנחנו לא נעמיד את החוק, את התיקון הקבוע, לא תהיה לנו סמכות, ופרויקטים שהם עכשיו תוך כדי התקשרות ייעצרו

אופיר כץ: תודה

אופיר כץ:  אם כך, מי בעד? מי נגד? מי נמנע?     

אופיר כץ: בעד – פה אחד 

אופיר כץ: אם כך, הבקשה אושרה פה אחד

אופיר כץ:       << הצח >> הצעת חוק המרכז לגביית קנסות, אגרות והוצאות (תיקון מס' 19 והוראת שעה) (תיקון), התשפ"ג–2023 << הצח >>     

אופיר כץ: אנחנו עוברים לבקשה הבאה: הצעת חוק המרכז לגביית קנסות, אגרות והוצאות, מה שהביא מהכנסת הקודמת גדעון סער

משה סעדה: זה לא נשמע טוב, קנסות והוצאות על הבוקר

משה סעדה:  קשה לנו עם זה על הבוקר

אופיר כץ: המרכז לגביית קנסות, זה בא להקל על הרשויות

חנוך דב מילביצקי: זה מקל על הגבייה ומקשה על האזרחים

אופיר כץ: דווקא על הרשויות מול האזרחים

משה סעדה: זה מקל על הרשויות, לא על האזרחים

אופיר כץ: אם זה יקל על הרשות זה אמור גם להגיע לאזרחים

חנוך דב מילביצקי: אתה קם יום אחד ופתאום יש לך עיקול

היום אתה רשות, הלו

חנוך דב מילביצקי: ואז אתה צריך לבוא ולהסביר בעצם למה אתה גר באותה כתובת

חנוך דב מילביצקי:  זה היה לי, שכה יהיה לי טוב, למה אני גר באותה כתובת 15 שנה, והם שלחו לכתובת אחרת, ותתחיל עם מכתבים וזה ואללה יוסטור

חנוך דב מילביצקי:  לא אישי נגדך

טוב, יאללה, חבל על הזמן, תדונו בזה בחוק

ענת הר אבן: תחת רשות האכיפה והגבייה יש את מערכת ההוצאה לפועל ואת המרכז לגביית קנסות

ענת הר אבן:  בשנת 2018 תוקן חוק המרכז, היה בו שורה ארוכה של תיקונים קבועים

ענת הר אבן:  בין אחד התיקונים היה תיקון שאפשר למרכז לגביית קנסות לגבות גם קנסות של רשויות מקומיות וועדות מקומיות

ענת הר אבן:  יש שם מנגנון של הסמכה שראש הוועדה המקומית פונה לראש המרכז, ואחר כך פונים לשר

ענת הר אבן:  וכאשר השר מאשר את זה יוצא צו הסמכה

משה סעדה: מי גובה בדרך כלל לרשות המקומית?     

ענת הר אבן: חברות גבייה פרטיות

ענת הר אבן:  בכנסת הקודמת עבר החוק שמאפשר לחברות הגבייה הפרטיות לגבות, והוסדרו שם מנגנונים שלמים שנועדו לעשות איזשהו איזון בין האזרח לבין חברת הגבייה הפרטית

ענת הר אבן:  בכל זאת, המרכז לגביית קנסות הוא גורם ממשלתי

משה סעדה: יותר נכון, יותר מדויק, ממשלתי

ענת הר אבן: לגישתנו כן, יש חולקים על כך

ענת הר אבן:  אבל בכל מקרה המרכז לגביית קנסות מוכן להעמיד את שירותיו לרשויות המקומיות

ענת הר אבן:  יש 30 רשויות מקומיות שכבר עברו את תהליך צו ההסמכה

ענת הר אבן:  זה נותן מענה גם לרשויות המקומיות

בחוק שהיה לגבי הנושא של תביעות מינהליות ודברים כאלה, הייתה הרי חקיקה שנגמרה בסוף הקדנציה הקודמת ממש עכשיו לגבי הנושא של גבייה ברשויות מקומיות

ענת הר אבן: נכון

 זה חלק מהעניין הזה או שזה משהו חדש שהגיע?      

ענת הר אבן: זה אומר שלרשות המקומית יש כמה אופציות

ענת הר אבן:  חובות ארנונה יכולות לבוא או להוצאה לפועל או לחברות גבייה פרטיות

ענת הר אבן:  באותו הקשר גם קנסות הם יוכלו עכשיו לגבות או באמצעות חברות הגבייה הפרטיות או באמצעות המדינה

זה בא להסדיר

 זאת בחירה שלהם

ענת הר אבן: בחירה שלהם

ענת הר אבן:  אנחנו המרכז לגביית קנסות לא רואים את הכיס שלנו, אנחנו רואים את טובת האזרח

ענת הר אבן:  מה שאנחנו מבקשים לעשות זה בעצם להאריך את הוראת השעה בארבע שנים נוספות

משה סעדה: למה זה שווה לכם?     

זאת הארכה של הוראת שעה שהייתה

ענת הר אבן: זאת הארכה של הוראת שעה בארבע פלוס שתיים כדי לראות את היעילות

משה סעדה: אבל זה מגביר לכם את העבודה

משה סעדה:  אני רוצה להבין מה האינטרס שלכם

משה סעדה:  אם רשות מקומית עובדת דרככם, עוברת דרככם, זה הרבה יותר עבודה לכם

ענת הר אבן: מסתדרים, ברוך השם

משה סעדה: אני מניח שיש פה תקורה

ענת הר אבן: יש תקורה של 3% שניגבת מהגבייה בפועל

ברור שזה גם אינטרס שלהם לזה, אבל זה בסדר, זה לגיטימי

משה סעדה: אני רוצה לדייק ולדעת

ענת הר אבן: את האמת שאנחנו מונעים משליחות

ענת הר אבן:  אנחנו חושבים שהמרכז לגביית קנסות עושה את העבודה בצורה סבירה ומאוזנת, כזו שלא רואה רק את הכיס שלה, אלא באמת את טובת האזרח

משה סעדה: לכן אני חושב שהיה צריך להעביר את כולם אליכם, כי זה נכון שהאזרח הרבה יותר - - -     

פה אתה עולה על שדה מוקשים, וחזרנו חזרה לסעיף הקודם

 כי נכון שהאזרח יראה רשות ממשלתית ולא יראה מולו חברת גבייה חיצונית

חנוך דב מילביצקי: סעדה, אתה לא בא מהרשויות, אתה לא בא מהמוניציפלית

חנוך דב מילביצקי:  סעדה, אל תסבך אותנו

ענת הר אבן: הנושא של חברות גבייה הוסדר בכנסת הקודמת

משה, אני אסביר לך אחר כך

 אתה צריך להיות ראש עיר שנה בשביל זה

אופיר כץ: חברי הכנסת, בסדר? סיימתם עם השאלות

אופיר כץ:  אם כך, מי בעד הבקשה? מי נגד? מי נמנע?     

אופיר כץ: בעד – 8 

אופיר כץ: נמנעים – אין 

אופיר כץ: אם כך, הבקשה התקבלה

חנוך דב מילביצקי: למה אתם נגד?      

קריאות: - - -      

אופיר כץ: שתי ההצעות לפטור הן לקריאה ראשונה בלבד

אופיר כץ:  תודה לכן

ענת הר אבן: היום אחר הצוהריים?     

אופיר כץ: את זה אנחנו עוד לא יודעים

אופיר כץ:       << נושא >> הצעות לתיקוני תקנון הכנסת בדבר ועדות הכנסת וסמכויותיהן לרבות ועדות קבועות חדשות << נושא >>     

אופיר כץ: עכשיו אנחנו בסעיף ג

אופיר כץ:  הצעות לתיקוני תקנון הכנסת בדבר ועדות הכנסת וסמכויותיהן, לרבות ועדות קבועות חדשות

אופיר כץ:  ארבל, בבקשה

ארבל אסטרחן: ההצעה שמונחת בפניכם, הצעה צבעונית שאפשר לראות בה סעיפים שאושרו בשתי הישיבות הקודמות בעניין הקמת ועדת בריאות חדשה וועדה לביטחון לאומי חדשה

ארבל אסטרחן:  מה שלא מסומן בצבע אלה עניינים שנותרו לאישור בישיבה הזאת, שגם כן התחילו לדון בהם בישיבות הקודמות

ארבל אסטרחן:       סעיף 1 מדבר על תיקונים בסמכויות ובתחומי העניין של ועדת הכלכלה ושל ועדת הפנים והגנת הסביבה

ארבל אסטרחן:  לגבי ועדת הכלכלה מוצע להוסיף את המילה "צרכנות" כתחום עניין

ארבל אסטרחן:  סעיף 100 זה סעיף שמפרט את רשימת הוועדות הקבועות בתקנון ואת תחומי העניין שבהן, והוא מחולק לפסקאות, כל פסקה היא ועדה

ארבל אסטרחן:  פסקה (3) היא ועדת הכלכלה, ומוצע להוסיף שם את תחום הצרכנות, שבעצם זה תחום שהוועדה מטפלת בו כבר הרבה שנים, אבל מאחר שיש – תכף תראו בפסקה הבאה – העברת סמכויות גם מוועדת הכלכלה, מוצע להבהיר

ארבל אסטרחן:  זאת בעצם מן הבהרה, שתחום הצרכנות במלואו נשאר בוועדת הכלכלה

ארבל אסטרחן:       אז תתווסף המילה "צרכנות"

ארבל אסטרחן:  לעומת זאת המילה "שיכון", שהיום מצויה בסמכויותיה ובתחומי ענייניה של ועדת הכלכלה, תימחק

זאב אלקין: אגב, התיקון הזה מוצע בתוספת "שיכון" כתיקון קבע, לא כהוראת שעה

ארבל אסטרחן: כתיקון קבע, נכון

ארבל אסטרחן:  תכף נגיע לסעיף 3, בסוף זה הוראת שעה

ארבל אסטרחן:  סעיף 1 הוא הוראת קבע

ארבל אסטרחן:  פסקה (2) מפנה לפסקה (5) בסעיף 100

ארבל אסטרחן:  פסקה (5) זאת הפסקה שמפרטת את תחומי ענייניה של ועדת הפנים והגנת הסביבה, שם כבר דובר על זה

ארבל אסטרחן:  מה שמסומן לכם בכחול, המילים "משטרה ובתי סוהר" יימחקו, כי זה עובר לוועדה החדשה לביטחון לאומי

ארבל אסטרחן:  היום כתוב "הסמכות האחרונה היא איכות הסביבה"

ארבל אסטרחן:  במקום "איכות הסביבה" יבוא "הגנת הסביבה", כי זה השם החדש גם של הוועדה עצמה, גם של המשרד, זה המינוח המתאים

ארבל אסטרחן:  "ובכלל זה מיחזור"

ארבל אסטרחן:  ענייני מיחזור היום נדונים גם בוועדת הפנים, גם בוועדת הכלכלה

ארבל אסטרחן:  הנושא הזה יועבר לוועדת הפנים

ארבל אסטרחן:  ואז מתווספים גם "בינוי ושיכון ובכלל זה התחדשות עירונית ורשות מקרקעי ישראל; היערכות לרעידות אדמה; מקרקעין; שכירות"

ארבל אסטרחן:  מקרקעין ושכירות אלו הנושאים שהיו בסמכות ועדת החוקה, ועוברים לוועדת הפנים

זאב אלקין: אפשר לשאול שאלה על זה?      

אופיר כץ: כן, בבקשה

זאב אלקין: תודה

זאב אלקין:  אני יודע שהשאלה לא מופנית אלייך אלא ליו"ר הוועדה

זאב אלקין:  השאלה שלי היא על נושא השכירות, כי אני חושב שזה דווקא מהלך נכון, אבל הוא מקדים את הממשלה

זאב אלקין:  כי כרגע נושא השכירות הוא לא בסמכות של משרד הבינוי והשיכון

זאב אלקין:  אגב, זאת טעות, אני ניסיתי להוביל רפורמה, לא הספקתי, שהמשרד ייקח את זה

זאב אלקין:  כרגע האחריות על כל נושא השכירות במשק, כמה שזה לא מפתיע, היא של משרד המשפטים, כי הדבר היחידי שיש זה רק חוק

זה לא סותר

ארבל אסטרחן: אבל הוועדות הן לא ועדות מוניציפליות

ארבל אסטרחן:  הן אמורות להיות

הן לא עומדות אחד מול אחד

 גם התכנון לא במשרד השיכון

זאב אלקין: הוא בוועדת הפנים

הרעיון פה הוא לרכז את המאמץ על הנושא של הדיור

זאב אלקין: החיבור של השיכון ופנים הוא נכון

זאב אלקין:  חברי הכנסת אשר וביטן, היות שאתם מחלקים ביניכם את הוועדות - - -      

דוד ביטן: חילקו לנו את זה בהסכם הקואליציוני, עם כל הכבוד

משה סעדה: מחלקים את השלל

תפרגן, מה יש

זאב אלקין: אני מפרגן

זאב אלקין:  אני אומר שדווקא יש הגיון רב בשינוי הזה, ולכן אני חושב שזה נכון לעשות אותו כשינוי קבוע ולא כשינוי אד-הוק של הוראת שעה

זאב אלקין:  בנושא של השכירות אמרתי שאני חושב שזה נכון, רק זה מקדים את הממשלה

זאב אלקין:  אני מקווה מאוד שגם הממשלה תעשה את השינוי הזה ותעביר את זה ממשרד המשפטים

ועדה חרוצה תמיד מקדימה את הממשלה

דוד ביטן: שכירות אצל חרדים זה הוא, שכירות אצל חילונים זה אני

חס וחלילה

משה סעדה: ומסורתיים אצל מי?     

דוד ביטן: מסורתיים זה הליכוד

אצל סעדה

זאב אלקין: המסורתיים פשוט לא יקבלו שכירות, זה מה שיקרה פה

זאב אלקין:  הם יפלו בין הכיסאות

הערבים עוד לא הגיעו, חכה

זאב אלקין: אני רק מחדד את הנקודה הזאת

זאב אלקין:  אני חושב שזה נכון כמהלך, אבל בינתיים מי שמטפל בנושא השכירות במשק זה משרד המשפטים, זה לא משרד הבינוי והשיכון, לצערי

זאב אלקין:  אני מאוד מקווה שזה ישתנה

ארבל אסטרחן: זה מה שמוצע להעביר

ארבל אסטרחן:  גם אמרתי שזה היום בוועדת החוקה

זאב אלקין: בגלל זה זה בוועדת החוקה

דוד ביטן: הסכמנו בינינו, רק נשאר התוקף

ארבל אסטרחן: זמני או קבוע

ארבל אסטרחן:  המלצתנו הייתה שזה יהיה זמני בפעם הראשונה שעושים את זה, אבל הבנתי שסוכם שזה יהיה קבוע

דוד ביטן: אמרתי שהיועצים המשפטיים ידברו ביניהם

דוד ביטן:  אני אמרתי לו, אולי הוא יהיה בפעם הבאה יושב-ראש ועדת הכלכלה

אפילו אלקין אמר שיש הגיון בזה

ארבל אסטרחן: אלו לא היועצים המשפטיים

ארבל אסטרחן:  הבנתי שחבר הכנסת יעקב אשר דורש שזה קבוע

דוד ביטן: היועצים נגד

ארבל אסטרחן: המלצתנו שזה יהיה זמני

דוד ביטן: אמרתי ליעקב אשר שאולי בפעם הבאה הוא יהיה יושב-ראש ועדת הכלכלה, מאיפה הוא יודע

זאב אלקין: אני בטוח שהוא לא ישנה את דעתו אז

אני רוצה להסביר

 יש הגיון בכל השיתוף של הדברים האלה, כי אם מישהו יבדוק את ההיסטוריה למה נושא זה הלך לוועדה כזאת ונושא זה – כשתכנון כאן ושיכון ודיור כאן, כשכל התכנון הוא בעצם שיכון ודיור, משהו לא נורמלי, ולכן אמרנו שנאחד את הדברים הללו

 יש דברים אחרים שנשארים בהוראת שעה, אבל זה יכנס כהוראת קבע ובהסכמה של ביטן

ארבל אסטרחן: הצעתנו הייתה גם כי בעבר שינויים כאלה של העברת סמכויות היו בהוראת שעה, ולכן הצענו שזה יהיה זמני בפעם הראשונה

לא כולם

 כשהקימו את הוועדה לקידום מעמד האישה או דברים - - -     

ארבל אסטרחן: נכון, אבל זה היה אחרי שנים שהיא הייתה מיוחדת

ארבל אסטרחן:  אפשר לקבוע ככה

ארבל אסטרחן:  כרגע מה שהקראתי מוצע קבוע

סגרנו את הנוסח

דוד ביטן: רוטמן גם הסכים?      

כן

דוד ביטן: מעניין, איך הוא הסכים לדבר כזה?     

אתה רוצה לעשות עכשיו מסיבת עיתונאים

דוד ביטן: נעשה על זה מסיבת עיתונאים

הלאה, היושב-ראש

ארבל אסטרחן: זה היה סעיף 1

ארבל אסטרחן:  אחר כך את פסקאות (3) ח-(4) הזכרתי כבר, הן הוצבעו

ארבל אסטרחן:  סעיף 2 – "הוועדה לפיקוח על הקרן לאזרחי ישראל", כבר הוצבע

ארבל אסטרחן:       ואנחנו עוברים לסעיף 3, שהוא בהוראת שעה לכנסת העשרים-וחמש

ארבל אסטרחן:  ופה מוצעים שני תיקונים

ארבל אסטרחן:  אחד, מוצע להקים ועדה חדשה קבועה שתימנה בתקנון הכנסת בסעיף 100 בפסקה (15), אבל היא קבועה זמנית לכנסת העשרים-וחמש

ארבל אסטרחן:  היא תיקרא "הוועדה למיזמים ציבוריים", ובתחום הסמכויות שלה יהיה נושא העבודות הציבוריות

ארבל אסטרחן:  המונח הזה קיים היום בסמכויות ועדת הכלכלה, ולכן הוא יימחק משם באותה הוראת שעה

ארבל אסטרחן:  זה תיקון אחד

ארבל אסטרחן:       והתיקון השני המוצע זה בפסקה (5), שכאמור היא קובעת את סמכויות ועדת הפנים, להוסיף את "תשתיות בעלות חשיבות לאומית מיוחדת, ובכלל זה המטרו"

ארבל אסטרחן:  כזכור, המטרו בכנסת הקודמת נקבע בוועדה, שוב, קבועה זמנית שהוקמה

ארבל אסטרחן:  היא נקראה אז "ועדת מיזמי תשתית לאומיים מיוחדים ושירותי דת יהודיים"

ארבל אסטרחן:  עכשיו את הנושא הזה מוצע לקבוע כהוראה קבועה בוועדת הפנים, כי בגדול נושא התשתיות הוא הרבה פעמים בוועדת הכלכלה, לפעמים בוועדת הפנים

ארבל אסטרחן:  זאת ההצעה

דוד ביטן: כמו ששינינו פה, נשנה פעם הבאה אם צריך, מה הבעיה

ארבל אסטרחן: אני מקווה שלא

ארבל אסטרחן:  אני מקווה שהתקנון לא יהיה מן כלי כזה שכל פעם משנים

דוד ביטן:   למה לא? זה קורה

ארבל אסטרחן: כי כל פעם כשעשו שינויים במשרדי הממשלה דווקא בתקנון לא נגעו, והוא נשאר כדבר קבוע

דוד ביטן: הפעם בהסכם הקואליציוני נגעו בהכול, אז הכול בסדר

דוד ביטן:  יש משהו שלא נגעו בו?      

ארבל אסטרחן: זאת הוראת השעה

ארבל אסטרחן:  "הוועדה החדשה למיזמים ציבוריים" והתוספת של "ועדת תשתיות בעלות חשיבות לאומית מיוחדת, ובכלל זה המטרו", אלה הוראות שעה לכנסת העשרים-וחמש

זאב אלקין: חבר הכנסת ביטן, בסמכויות של יו"ר האופוזיציה לא נגעו

שמחה רוטמן: הסמכויות של 2 ו-3?     

ארבל אסטרחן: הן הוצבעו כבר

ארבל אסטרחן:  ומקרקעין ושכירות, לא הייתי כאן, אמרו שזאת הוראת קבע

דוד ביטן: בנינו עליך, בסוף התפשרת

דוד ביטן:  אמרתי מה שאתה מחליט, ובסוף התפשרת

אופיר כץ: מישהו רוצה להתייחס? אם כך, נעבור להצבעה

אופיר כץ:  מי בעד השינויים? מי נגד? מי נמנע?     

אופיר כץ: בעד – 10 

אופיר כץ: נמנעים – 1 

אופיר כץ: נמנעת אחת, חברת הכנסת יאסין

אופיר כץ:  ההצבעה עברה

ארבל אסטרחן: זה יונח היום על שולחן הכנסת

אופיר כץ: כל תיקוני התקנון יונחו היום במליאה

שבועיים

אופיר כץ: כן, שבועיים

זאב אלקין: על התיקונים שהיו בשבוע שעבר עוד לא התחילה הספירה

ארבל אסטרחן: לא הונחו

ארבל אסטרחן:  זה הונח ככה

אופיר כץ: עכשיו אנחנו מניחים את הכול ביחד, חיכינו להניח ביחד

זאב אלקין: כדי לשנות את השבועיים צריך לחכות שבועיים

אופיר כץ: הישיבה נעולה